NaiveNeuron/SloPal huggingface dataset:
K. Sárközy, poslankyňa: (2007-10-17):
Viete si predstaviť, že čo tá rodina musí vytrpieť, kým konečne dostane schizofrenika alebo niekoho, kto je v štádiu depresie, aby ho presvedčil, že treba ísť k lekárovi? Teraz tam bude tri hodiny sedieť v ambulancii všeobecného lekára, teda v čakárni, a hlavne v menších obciach, kde každý každého pozná, a vysvetľovať tam každému, že prečo sú tu. To je jedna stránka veci. Ešte raz sa už potom k psychiatrovi nedostane. A ešte by som vyzdvihla napríklad aj dermatovenerologické ochorenia. No viete si predstaviť, že niekto s kvapavkou tam bude sedieť tri alebo štyri hodiny kvôli tomu, aby si tam vyzdvihol výmenný lístok? Takže boli tu veci, ktoré nefungovali. Práve kvôli flexibilite a pružnosti sa napríklad návšteva psychiatrických lekárov zvýšila v poslednej dobe a mám za to, že vďaka tomu, že tu nebola potrebná návšteva u všeobecného lekára. Takže keď niečo fungovalo, tak by bolo dobré, keby sme to nechali. Takže ja vás ešte raz prosím, aby ste na tieto veci dávali pozor a pozmeňujúcimi návrhmi tieto záležitosti dali do poriadku. Ďakujem pekne.
Hort, Milan, podpredseda NR SR (2011-11-30):
Ďakujem pekne. Otváram rozpravu k tomuto bodu. Písomnú prihlášku som nedostal. Evidujem prihlásenie sa do rozpravy ústnou formou zo strany pána spravodajcu a evidujem aj prihlášku pána poslanca Petra Muránskeho. Aj pán poslanec Viskupič. Celkom traja poslanci prihlásení do rozpravy. Uzatváram možnosť prihlásiť sa do rozpravy. A slovo má pán spravodajca. Nech sa páči.
Jurinová, Erika, podpredsedníčka NR SR (2013-06-05):
Ďakujem pekne za slovo, pán predsedajúci. No ja žasnem. Ja som mala chvíľku pocit, keď som vás počúvala, že v podstate sa v našej krajine nič nedeje. Aká korupcia? Veď to sú len také drobotiny, ktoré vyriešim v jednotlivých zákonoch. Naozaj, chvíľku som mala pocit, že hovoríte takýmto spôsobom. Preto som zostala trochu zhrozená. Na druhej strane povedali ste, že prevencia je najlepšia. Potom ste to teda rozviedli na úpravu jednotlivých zákonov. Samozrejme, že toto je cesta, toto sa aj robí a myslím, že aj mnoho zákonov, ktoré vychádzajú z našich dielní, hlavne z opozičných, voči tomu smerujú. Na druhej strane myslíte si, že takáto „prevencia“ postačuje? Veď v zákone máte pekne komplexne popísanú prevenciu, ktorá by sa mala naozaj diať takmer od narodenia dieťaťa. Dôležité je naozaj asi do povedomia aj ľudí zároveň vštepovať, že toto niečo, toto, čo sa deje v našej republike, proste tie korupčné praktiky nemajú nič s morálnosťou ani s charakternosťou občanov samotných. A ešte jedna poznámka. Naozaj som mala z toho vášho vystúpenia dojem, že veď načo takýto zákon, že vôbec nie je potrebný, keďže všetko budeme môcť upravovať v tých drobných zákonoch alebo v obyčajných zákonoch. Ale ja myslím, že vy ste tiež boli ten, ktorý ste podporili podobný zákon z dielne KDH. Ďakujem.
Jurinová, Erika, podpredsedníčka NR SR (2012-07-25):
Ďakujem pekne pani ministerke. Nech sa páči, poprosím spoločného spravodajca Vladimíra Baláža, aby uviedol spravodajskú správu.
Hrnčiar, Andrej, podpredseda NR SR (2019-01-29):
Dávam slovo spravodajkyni, ktorú určil navrhnutý gestorský výbor pre ľudské práva a národnostné menšiny, predsedníčke tohto výboru poslankyni Anne Verešovej.
Glváč, Martin, podpredseda NR SR (2018-05-22):
Reakcia nie je. Nech sa páči, ďalší v rozprave, pán poslanec Heger.
Choma, Igor, poslanec NR SR (2015-03-24):
Výbor pre verejnú správu bude mať schôdzu o 12.30 hodine. Ďakujem.
Bugár, Béla, podpredseda NR SR (2018-10-23):
Nech sa páči, prezentujme sa a hlasujme o výboroch a lehotách. (Hlasovanie.) Prítomných 147, za 133, zdržalo sa 14 poslancov. Návrh sme schválili. Prosím znovu pána poslanca Federiča, aby uviedol hlasovanie v prvom čítaní o vládnom návrhu zákona, ktorým sa mení a dopĺňa zákon č. 371/2014 Z. z. o riešení krízových situácií na finančnom trhu (tlač 1135). (Hlasovanie o vládnom návrhu zákona, ktorým sa mení a dopĺňa zákon č. 371/2014 Z. z. o riešení krízových situácií na finančnom trhu a o zmene a doplnení niektorých zákonov v znení neskorších predpisov a ktorým sa menia a dopĺňajú niektoré zákony , tlač 1135.)
Viskupič Jozef, poslanec NR SR (2012-05-10):
Ďakujem. (Potlesk.) (Prerušenie rokovania o 18.44 hodine.)
Jurzyca, Eugen, poslanec NR SR (2016-11-23):
Ďakujem pekne. Ďakujem, pán poslanec Heger, za príspevok v rozprave. Podľa mňa to bolo konštruktívne, uviedli sa fakty aj grafy, ktoré, dobre, nepochádzajú z Bruselu, ale sú to grafy Rady pre rozpočtovú zodpovednosť. Osobitne by som vypichol poznámky, ktoré sa týkali politiky Európskej centrálnej banky. Na tú občas zabúdame a tá ovplyvňuje motiváciu konsolidovať vo všetkých štátoch eurozóny a nie pozitívne a tiež nie pozitívne motivuje motiváciu robiť štrukturálne reformy. Takže ešte raz, ďakujem.
Bugár, Béla, podpredseda NR SR (2010-10-21):
Pán poslanec Blanár.
Paška, Pavol, predseda NR SR (2012-09-21):
Hlasujeme. (Hlasovanie.) Vyhlasujem toto hlasovanie za neplatné. Poprosím vás, kolegyne, kolegovia, skontrolujte si vašu registráciu. Technici, poprosím zrušiť toto hlasovanie. Takže budeme ešte raz opakovane hlasovať o návrhu, ktorý podal pán poslanec Fronc v rozprave. Hlasujeme. (Hlasovanie.) 139 prítomných, 57 bolo za, 76 proti, 6 sa zdržali. Tento návrh sme neschválili.
Janíková, Mária, poslankyňa NR SR (2013-05-21):
Vážený pán predseda, vážené kolegyne, kolegovia, konštatujem, že v rozprave vystúpili poslanci: pani poslankyňa Jana Žitňanská a pán Martin Poliačik. Pán predsedajúci, dajte hlasovať spoločne o bodoch 1 a 2 zo spoločnej správy, so stanoviskom gestorského výboru schváliť.
Fronc, Martin, poslanec NR SR (2015-03-20):
Ďakujem pekne, pani podpredsedníčka. No, kolega Radošovský povedal takú rečnícku otázku, že či nájde podporu, tak mu odpoviem, že moju podporu tento návrh zákona má. Ale iné chcem povedať. Ten zákon sám o sebe vypovedá o smutnom stave spoločnosti, čo sa týka správania sa, pretože to, aby som neuzatváral zmluvy, keď už nemám de facto oprávnený mandát, že len doťahujem svoje volebné obdobie na úkor iných, na úkor obce, to je jednoducho normálna slušnosť. A táto slušnosť nefunguje, žiaľbohu. Potom musí nastúpiť aj zákonná úprava, ktorá si takúto slušnosť ľudskú vynucuje. Ale rád by som to dal trošku aj ďalej. Ja vnímam tento návrh zákona ako istým spôsobom takú lastovičku. Ak sa táto úprava osvedčí a že naozaj zabráni takémuto nekorektnému sa správaniu, tak vidím v budúcnosti dôležité možno ju aj rozšíriť, pretože to sa netýka len končiacich samospráv, starostov a primátorov, ale napríklad končiacich vlád. Viete, takisto, keď vláda je po voľbách a teda končí, tak takéto veci by sa nemali diať. A ja uvediem príklad, ktorý si pamätám, keďže už som trošku starší v tej politike. V 1998, keď nastúpila vláda, tak nový minister životného prostredia, som sa s ním stretol, celý jeden kalendárny rok nemohol v podstate nič urobiť, pretože celý jeho rozpočet, ktorý mal, bol predchádzajúcim ministrom zazmluvnený. On len musel platiť zmluvy a to je ukážka toho, že toto sa deje nielen na úrovni samosprávy, ale aj na tej vrcholnej úrovni a preto sa domnievam, že ak sa to osvedčí, bolo by dobré, aby sme takéto ustanovenia aj rozšírili. Ďakujem.
Sulík, Richard, predseda NR SR (2010-12-09):
Ďakujem. Slovo má teraz spoločný spravodajca, pán poslanec Senko.
Blanár, Juraj, podpredseda NR SR (2023-02-14):
S faktickou poznámkou pán poslanec Milan Potocký.
Pčolinský, Peter, podpredseda NR SR (2023-03-23):
Ďakujem pekne. Teraz vystúpi pán poslanec Schlosár.
Paška, Pavol, predseda NR SR (2013-10-24):
Pán poslanec Galko, ja by som vám odporúčal, keby ste svoje emócie niekde si vyriešili inde, dobre? Pán poslanec, skúste skutočne, diskutujeme o návrhu skupiny poslancov a skúste sa držať týchto návrhov. Pán poslanec, pán poslanec Sulík, reakcia na faktické poznámky.
Zemanová, Anna, poslankyňa NR SR (2023-02-16):
Pán predseda výboru, no, ste predsedom výboru najväčšieho poslaneckého klubu a myslím si, že mali by ste si aj ctiť dohody, ktoré boli urobené. Tento zákon bol urobený ako súčasť dohody schváleného štátneho rozpočtu práve z toho dôvodu, aby boli naplnené aj niektoré rozpočtové výdavky a výdavkové príjmy, a teraz tu hovoríte úplne niečo iné. Ako vy, vy sa počúvate, čo vy tu rozprávate? Najprv vy obviňujete SaS-ku, že však my sme lobisti, lebo nechceme daň z rúry, keď pristúpime k tomu, že sa tá daň z rúry bude zdaňovať, tak teraz vlastne vy hovoríte, že to netreba, a vy, vy ste teraz ten najväčší lobista v tejto (povedané so smiechom), tejto snemovni a nezrozumiteľný. A vám nerešpekto... rešpektovať nejaké spoločné dohody, aj keď možno, že nepríjemné, ale dohody, ktoré boli urobené k tomu, aby sa prijal, schválil zákon roka, štátny rozpočet, vám to nič nehovorí. Ako ja dnes s úžasom tuná počúvam, čo vy aj s kolegom Vetrákom tu, tu dávate zo seba. Nechce sa mi normálne veriť, že predsedovia dvoch veľmi významných výborov takýmto spôsobom sa nekonzistentne vyjadrujú a úplne otáčajú, robia politické piruety.
Kiššová, Jana, poslankyňa NR SR (2020-02-20):
Ďakujem veľmi pekne za slovo. Som veľmi rada, pán poslanec Viskupič, že si priniesol do tej diskusie aj zopár čísiel vo vzťahu k štátnemu rozpočtu a deficitu, pretože takéto príliš veľké sploštenie toho problému, že však aj tak sa veľa kradne, tak na to musia byť peniaze. Toto napriek tomu, že s tým tvrdením sa dá súhlasiť, tak mi v politike a pri opatreniach mi jednoducho nestačí. Ja som presvedčená, že tu nikto v tejto sále nepochybuje o tom, že po dvanástich rokoch sociálnej vlády tu naozaj tie najzraniteľnejšie skupiny žijú na pokraji biedy a je potrebné ich nejakým spôsobom riešiť. Teraz je otázka, či to, čo sa tu dnes deje, je tým spôsobom správne, či je to systémové, odkiaľ na to zoberieme peniaze a kde tie peniaze budú chýbať. A rovnako som rada, že, že hovoríš aj o tom, ako sa vyvíja a ako sa zrejme bude vyvíjať aj deficit, pretože faktom je, že jednopercentný deficit možno nie je taká katastrofa. Katastrofa je to, prečo ten deficit vzniká a čo hospodárstvu prinesie. Ak by sme deficit vytvorili tým, že zaň, v úvodzovkách prosím, kúpime nejaké opatrenia, ktoré by boli impulzmi do ekonomiky a priniesli by následné príjmy, nemám s tým žiadny problém. Mám s tým obrovský problém, ak sa to dá len do spotreby, ktorá nič ekonomike neprinesie. A toto je problém do budúcna. My ideme prejedať budúcnosť, z ktorej jednoducho nič nebude. A to, že dnes musíme pár dní pred voľbami riešiť zraniteľné skupiny po dvanástich rokoch sociálnej vlády, to je skutočná hanba.
Danko, Andrej, predseda NR SR (2018-10-23):
Vážené panie poslankyne, vážení páni poslanci, dovoľte mi, aby som vás informoval o výsledku poslaneckého grémia. Chcem povedať, že poslanecké grémium sa jednohlasne uznieslo na tom, že na najbližšom rokovaní Národnej rady Slovenskej republiky historicky prvýkrát zahraničný hosť vystúpi v pléne Národnej rady. Bude ním predseda Poslaneckej snemovne Českej republiky pri príležitosti 100. výročia vzniku Československej republiky. Veľmi rád to v mene Národnej rady oznámim v nedeľu svojmu kolegovi a pozdravím ho vo vašom mene. Som veľmi rád, že to bolo jednohlasne. Po druhé... (Potlesk.) Ďakujem. Po druhé dohodli sme sa, že som informoval o postupe pri prijímaní čl. 7, informoval som, že som adresoval list predsedovi vlády Slovenskej republiky, požiadal o stanovisko ministra zahraničných vecí Slovenskej republiky, tak aby sme do pléna Národnej rady dostali jednoznačné stanovisko k tomu, aby aj konanie Národnej rady bolo v súlade so zahraničnou politikou Slovenskej republiky. Som pripravený vypočuť všetky pripomienky poslaneckých klubov a takisto nebolo k tomu vznesené a priori... A neboli k tomu vznesené a priori žiadne námietky. Tretie, oznámil som, že na ďalšiu schôdzu Národnej rady prekladáme hlasovanie o definícii antisemitizmu, takisto sme pripravení ešte k diskusii k jednotlivým statiam, resp. som argumentoval, prečo zotrvávam v tom návrhu, ale som pripravený o tejto veci navrhnúť hlasovanie na najbližšej schôdzi Národnej rady. Chcel by som teda povedať, že toto sú tri základné body, o ktorých sme sa bavili. Po prejednaní sme sa teda dohodli, že v prípade, že budú ešte nejaké iné procesné veci v súvislosti s 30. októbrom v Martine, že by som bol rád, aby Národná rada dôstojne mala zastúpenia, a vyzval som členov poslaneckých klubov, aby každý delegoval toľko zástupcov, aby sme plnohodnotne boli partnermi Poslaneckej snemovne Českej republiky, pretože nebol by som rád, aby sme tam boli v malom počte, keďže naši kolegovia sa na túto návštevu tešia. Dovoľte mi, aby sme teda pokračovali 20.35 hod. hlasovaním, tak ako je stanovené. Ešte procedurálny návrh, pán poslanec Klus.
Pellegrini, Peter, predseda NR SR (2015-09-24):
Ďakujem pekne, pán poslanec, na vaše vystúpenie evidujem tri faktické poznámky. Končím možnosť prihlásiť sa s faktickou poznámkou. Ako prvý pán poslanec Droba.
Blanár, Juraj, podpredseda NR SR (2022-03-16):
Ďakujem. Vážené panie poslankyne, páni poslanci, budeme pokračovať ďalším bodom programu, ktorým je prvé čítanie o vládnom návrhu zákona, ktorým sa mení a dopĺňa zákon č. 371/2014 Z. z. o riešení krízových situácií na finančnom trhu a o zmene a doplnení niektorých zákonov v znení neskorších predpisov a ktorým sa menia a dopĺňajú niektoré zákony . Tento návrh zákona je pod parlamentnou tlačou 897, návrh na pridelenie výborom je v rozhodnutí č. 937. Udeľujem slovo pánovi podpredsedovi vlády a ministrovi financií Slovenskej republiky Igorovi Matovičovi, aby vládny návrh zákona uviedol. Nech sa páči, pán minister.
Vaľová, Jana, poslankyňa NR SR (2011-09-07):
Ďakujem veľmi pekne. Ja si myslím, že starostovia a primátori nemajú vôbec problém rozhodnúť o tom, kto má mať vyššiu daň a kto má mať nižšiu daň, lebo rozhodujú o tom mestské zastupiteľstvá. A zase to musím povedať, starosta a primátor tu dáva iba návrh. To sú zase tie elementárne nedostatky zo samosprávy, ktoré majú niektorí poslanci. Ale musím jednu vec povedať. Ak si zvýšime dane v mestách, tak je to v poriadku, ale nech ostanú tieto peniaze na rozvoj miest a obcí. Ale nieže nám ich vzápätí zoberie štát. Ľubo Petrák veľmi dobre povedal, že dneska mnohé mestá a obce aby mohli čerpať fondy, tak si zobrali kontokorentné úvery a úvery, pretože nemôžu prekryť to spolufinancovanie. Tak ja si myslím, že tá stabilita do roku 2014 by v tých mestách, v tých rozpočtoch, mala byť. A nieže, ako pán minister uvádza, nám zoberie peniaze, že chce zobrať 190 mil. z miest a obcí. A potom ja sa pýtam: Môžu niektoré mestá ešte do roku 2014 podávať eurofondy. Ak by toto prišlo práve po tomto období, keď sa končí financovanie eurofondov, že by sme si povedali, že ideme meniť tieto veci, tak to beriem, ale dneska sú veci nastavené a vy akosi v tom polčase idete všetko rozbiť. Ďalšia vec je, čo sa týka tých stavieb, ktoré nie sú spojené so zemou. Samozrejme, po tom už starostovia dávno volali. Sú to rôzne stavby. A ja som hovorila s pánom primátorom Rašim, ako sme hovorili, je to fototovoltaika, sú to vlastne elektrárne, ktoré dodnes my nemôžme zdaniť. A sú to rôzne iné veci. Čiže ozaj tento návrh zákona má obrovské nedostatky. A ja si myslím, a ešte raz to zopakujem, a apelujem tým na všetkých poslancov, ja som za zmenu, ale nie za takúto zmenu, že nám zoberú peniaze do roku 2014. Ja som tiež bojovala v meste či zoberiem kontokorentný úver. A podarilo sa mi všetky spolufinancovania európskych fondov prikryť z vlastných, ale len, len, len, už som bola dvakrát v platobnej neschopnosti. A to hospodárim s výsledkom 1,8 mil. eur naviac, som v pluse v rozpočte. Vážení, tak nerozprávajme tu o tom, týka sa to tých, ktorí nie sú v samospráve, ako všetko bude vynikajúco fungovať. No nebude to tak, lebo nemáme na základné veci, nemáme na základné veci, aby sme zaplatili komfort občanom. Ak dane vyberieme, tak nám ich... (Prerušenie vystúpenia časomerom.)
Cigániková, Jana, poslankyňa NR SR (2017-05-19):
Ďakujem pekne. Miro, veľmi, veľmi dobrý príspevok, absolútne s ním súhlasím. Chcem vyzdvihnúť niektoré argumenty. Najmä naozaj z pohľadu tej firmy, čo sa týka tej konkurencie, ja naozaj nevidím dôvod, aby, aby sme firmám dávali povinnosť zverejňovať platy zamestnancov, aby potom konkurencia sa teda na toto mohla pozerať, obkukávať, vedieť vyššie, nižšie. Hovoríte, že takéto opatrenie by zvýšilo platy. Ja si myslím, že v tomto prípade zvýšilo, pretože prečo by konkurenčná firma mala dať vyšší plat ako ja, keď vie, že ja ponúkam napríklad nižší. Takže myslím si, že tu je to vyslovene škodlivé. Takisto nevidím dôvod, aby nejaká závistlivá susedka videla môj plat napríklad, aby si, vie, v akej firme robím, v akej pozícii, tak si len pozre na Googli, veď to neni ťažké a bude napríklad vedieť, aký mám príjem. Mne sa to zdá mimo. Ďuri, ty si povedal, že nebudeš používať pojmy pravicový, ľavicový, no mne sa zdá toto byť taký útok zľava na SMER. Takže naozaj tých pádnych argumentov tu padlo niekoľko, myslím si skôr, že tým podnikateľom by sme mali pomáhať a nie klásť im stále nové požiadavky a úlohy, ale skôr vytvárať im podmienky a nechať na nich, ako sa rozhodnú. Pretože sú to práve oni, ktorí zamestnávajú väčšinu národa, a nie my politici. Takže tak.
Halgašová, Jarmila, poslankyňa NR SR (2022-05-04):
Ďakujem veľmi pekne. Ja v prvom rade oceňujem vlastne ten predložený návrh zákona, že ministerstvo novelizuje zákon o pozemkových úpravách, v každom prípade, pán kolega, je dlhom každej jednej ponovembrovej vlády to, že sa nevysporiadalo s vlastníckymi vzťahmi pozemkov a že len na dvanástich percentách katastrálnych území boli vykonané pozemkové úpravy. Naozaj je to, je to veľký dlh, a vlastne tým, že teda si nesplnilo povinnosť, tak to prvé kolo pozemkových úprav by malo byť, samozrejme, robené zo štátnych peňazí alebo z eurofondov. Súhlasím s tým, že nadobudnutím právoplatnosti rozhodnutia o pozemkových úpravách by mala stratiť právoplatnosť nájomných zmlúv, ale najmä v prípade súkromných pozemkov, vlastne to sme zrušili v zákone 504/2003, tam sme vlastne zrušili tú prologáciu zmlúv, teraz by vlastne sa mali rušiť, rušiť vlastne to právoplatnosť nájomných zmlúv, keď sa vykonajú pozemkové úpravy, v prípade Slovenského pozemkového fondu zrušenie tohto, týchto nájomných zmlúv. Ja by som to nechala možno aj na diskusiu, pretože vlastne sme, by sme mohli dosť významným spôsobom zasiahnuť do podnikania v rámci poľnohospodárstva, pretože my berieme nejakú istotu poľnohospodárom, ktorí majú rozbehnuté určité, určité činnosti. V každom prípade ja súhlasím s tým a podporujem tento návrh s tým, že teda rovnako si myslím, že je... (Prerušenie vystúpenia časomerom.)
Hanuliaková, Jana, poslankyňa NR SR (2024-06-20):
Ja ďakujem teda za odpoveď a chcela by som vás poprosiť, že či by sme mohli túto odpoveď dostať aj písomne.
P. Hrušovský, podpredseda NR SR: (2002-07-03):
E. Rusnáková, poslankyňa: Tým, že parlament schválil bod 5 spoločnej správy, v § 6 ods. 1 písmeno h) sa ponechalo s tým, že sa text rozšíril. Ja navrhujem tento bod vypustiť.
Bublavý, Dušan, poslanec NR SR (2018-09-17):
Páni kolegovia, pán kolega Dostál, mne to tak pripadá, že silou-mocou chceme veľkú politiku vnášať do obcí. Veď na obciach program schvaľuje rada, rada obce, kde nie je len sám starosta. Tento program potom schvaľuje obecné zastupiteľstvo. Čiže nie je žiadny problém, aby akýkoľvek bod, ktorý členovia obecnej rady navrhnú, aby bol schválený v programe. Spomínate, že chcete, aby boli uznesenia dopredu formulované a dané na web obce. Ja si myslím, že uznesenia mnohokrát sa formulujú priamo na rokovaní. Čiže ja neviem, prečo chceme vnášať nejaké politikárčenie aj do obcí a do rokovaní na obecnom, do obecného zastupiteľstva. Možno vy vo väčších mestách alebo aj tu v Bratislave, pán kolega Dostál, možnože tak nespolupracujete. Ale ja naozaj šestnásť rokov richtárčim a, chválapánubohu, máme, máme zdravý rozum a robíme obecnú politiku, aby sa obce rozvíjali a aby aj ten, tie nejaké body a uznesenia, ktoré schválime, aby boli na prospech obce. Nešpekulujeme. A vy stále chcete nejakým spôsobom naordinovať, čo by sa malo, nemalo. A tých ľudí, oni nie sú nejako výrazne platení ľudia, ktorí sú v obecných zastupiteľstvách, oni mnohí to robia zadarmo alebo za nejakých 5 – 10 eur. A oni, oni nerobia celý život takúto politiku, ale robia ju preto, aby ten rozvoj obce bol naozaj zabezpečený a spolupracujú aj s richtárom, ale aj aby tá ro... (Prerušenie vystúpenia časomerom.)
Hrnčiar, Andrej, podpredseda NR SR (2017-03-30):
Ďakujem. Chcete dať doplňujúcu otázku? Nech sa páči.
P. Paška, predseda NR SR: (2007-06-28):
(Hlasovanie.) 144 prítomných, 60 za, 63 proti, 20 sa zdržalo, 1 nehlasoval. Konštatujem, že tento návrh pána poslanca Brocku sme neprijali.
B. Bugár, podpredseda NR SR: (2003-06-18):
(Hlasovanie.) Prítomných 111 poslancov, za 82 poslancov, proti 18, zdržalo sa 11 poslancov. Konštatujem, že Národná rada pridelila návrh tohto zákona výborom, určila gestorský výbor, ako aj lehoty výborom na jeho prerokovanie v druhom čítaní. Ďakujem, pán spravodajca. vládnom návrhu zákona, ktorým sa mení a dopĺňa zákon č. 239/2001 Z. z. o spotrebnej dani z minerálnych olejov v znení neskorších predpisov . Vládny návrh zákona ste dostali ako tlač 265, návrh na jeho pridelenie na prerokovanie výborom máte pod č. 250. Prosím teraz pána podpredsedu vlády a ministra financií Ivana Mikloša, aby návrh odôvodnil.
Uhrík, Milan, poslanec NR SR (2016-09-21):
Ja by som sa chcel pána Pčolinského spýtať, spomínal, že takýchto prípadov exekuovaných sú tisíce, že či to má nejak kvantifikované, či už počtom ľudí, počtom exekúcií alebo teda objemom finančných prostriedkov, alebo teda len vychádza z nejakej všeobecnej intuície, že všetci vieme, že to takto je. Ďakujem.
Blaha, Ľuboš, podpredseda NR SR (2023-11-23):
225. O slovo požiadal minister Robert Kaliňák. Nech sa páči, pán minister, máte slovo.
Blanár, Juraj, poslanec NR SR (2015-11-26):
Ďakujem veľmi pekne, pán minister. Vôbec vďaka patrí aj vláde za to, že promptným spôsobom vždy je tam, kde je potrebné pomôcť, a dôkazom je aj celý ten systém, ktorý naozaj funguje veľmi dobre, a v mnohých obciach, kde by si nemohli dovoliť, aby urobili množstvo záchranných prác, takáto podpora je absolútne nevyhnutná. Čiže nechcem žiadnu otázku, pretože nechcem tuto predlžovať nejakú, extempore pre pána poslanca. Skôr je to, skôr vďaka za to, čo robí celé ministerstvo pod vaším vedením. Všetko dobré.
Ďuriš Nicholsonová, Lucia, podpredsedníčka NR SR (2017-03-28):
Pán poslanec Baránik.
Šimečka, Michal, podpredseda NR SR (2023-12-14):
Ďakujem veľmi pekne. A teraz vystúpi pani poslankyňa Marcinková. Prosím, máte slovo.
Paška, Pavol, predseda NR SR (2012-10-24):
Pán poslanec Kolesík.
Ďurica, Ondrej, poslanec NR SR (2023-06-15):
Ďakujem za slovo. Ja si dovolím faktickú a potom sa odhlásim z rozpravy, pretože mám termínovanú jednu reláciu a budem musieť odísť. A keďže pán minister vnútra tu je prítomný, tak mi to nedá a budem mu adresovať teda tie moje poznámky alebo moje vyjadrenie. Pán minister, tak ako tu bolo spomenuté, my sa opierame o reakcie a o prosby občanov, ktorí v týchto regiónoch naozaj pociťujú mimoriadne obavy o svoju bezpečnosť a vnímajú to, čo sa tam deje. Tá situácia tam nie je štandardná, nie je normálna, ten nárast je tam enormný, bolo to potvrdené, bolo to sčasti spomínané aj v médiách. Problém je ten, že stále nie je politická vôľa sa tejto téme venovať naplno, tak ako bolo povedané, je vážna situácia v otázke toho, že nefunguje výbor pre obranu a bezpečnosť, to znamená, že ani poslanci, ani členovia tohto výboru nemajú komplexnú informáciu, relevantnú informáciu, na základe ktorej by potom aj k takejto téme mohli zaujať stanovisko a vyjadriť sa. Toto sú všetko vážne veci a okolnosti, ktoré nás vedú k tomu, aby sme túto tému otvorili, aby sme o nej diskutovali. Ja vás chcem zo svojej pozície, dovolím si vás vyzvať, aby ste tejto téme venovali pozornosť, aby ste zjednali v maximálnej možnej miere nápravu toho stavu, ktorý tam teraz je, pretože neustále sa stretávame aj na tom výbore, pokiaľ bol funkčný, sme sa stretávali s tým, že sa v podstate nedá v tejto veci konať. Policajti nemajú právomoci, nevedia, čo majú robiť, občania sa na nich obracajú, policajti pokrčia ramenami a povedia, že nemajú páky na to, aby konali. Toto nie je normálny stav a asi mi dáte za pravdu, že takýmto spôsobom, pokiaľ toto bude trvať, pokiaľ sa to bude zhoršovať, tak štát nemôže vystupovať v pozícii, že sa vzdáme, pokrčíme ramená a občanom povieme, že snáď to nejako dopadne. Tí ľudia zaberajú verejné priestranstvá, sú incidenty, sú fotografie, videá, kde sa dostávajú do obytných domov, prespávajú na chodbách, vedľa výťahov a tak ďalej. Treba v tomto konať a treba niečo urobiť.
Mesterová, Zuzana, poslankyňa NR SR (2024-04-18):
Ďakujem pekne za slovo, pán predsedajúci. Ja len chcem podporiť slová pána poslanca Dostála, lebo pol roka tu sledujeme nejakú novú kultúru prílepkov a my vlastne pri tvorbe zákonov porušujeme zákon. Kolegovia, kolegyne z vládnej koalície, ja len chcem podporiť pána Dostála vo výzve voči vám, prestaňme przniť legislatívny proces, je to nedôstojné, je to neodborné, znižujeme tým kvalitu a dôveryhodnosť Národnej rady ako celku. Už ako obsah zákonov, môžeme sa o nich rozprávať, každý môže mať na to iný názor, ale prestaňme porušovať zákon už pri samotnej tvorbe nových zákonov. Je to neakceptovateľné, aby sme, aby sme robili normu z porušovania zákonov pri tvorbe zákonov, môžeme sa rozprávať o rokovacom poriadku, či ho treba zmeniť a ako ho treba zmeniť, ale pokiaľ platí, tak ho rešpektujte a prestaňme sa tváriť, už otvorene sa priznávame k porušovaniu zákonov, lebo to čo, lebo to neviete urobiť lepšie? Neviete to urobiť tak, aby to bolo v súlade so zákonom? Veď to je na smiech. Začnime sa správať v tejto sále dôstojne a dodržujme zákon aspoň pri samotnej tvorbe zákona. Ďakujem pekne.
Danko, Andrej, podpredseda NR SR (2024-09-20):
Ďakujem. Bez reakcie poslancov s faktickými. Takže pán poslanec Pročko.
Laššáková, Jana, podpredsedníčka NR SR (2013-06-26):
Ďakujem, pani spravodajkyňa, zaujmite miesto určené pre spravodajcov. Otváram rozpravu. Do rozpravy som dostala písomnú prihlášku, za klub SDKÚ – DS vystúpi pán poslanec Viliam Novotný a ďalej sú prihlásení pán poslanec Hlina a pán poslanec Jozef Mihál za stranu Sloboda a Solidarita. Nech sa páči, pán poslanec Novotný, máte slovo.
Raši, Richard, poslanec NR SR (2014-10-21):
Chcem pozvať členov zdravotníckeho výboru na zasadnutie výboru o 12.00 hodine. Ďakujem. Dnes.
P. Hrušovský, podpredseda NR SR: (2001-09-17):
(Hlasovanie.) Prítomných je 102 poslancov, za 100, zdržal sa 1, nehlasoval 1. Konštatujem, že s navrhovaným uznesením Národná rada Slovenskej republiky vyslovila súhlas. Páni poslanci, poslankyne, prerušujem rokovanie 51. schôdze Národnej rady Slovenskej republiky do zajtra rána do 9.00 hodiny. Prajem vám všetkým príjemnú dobrú noc a rokovanie o spoločnej správe k návrhu zákona o kompetenciách. Páni poslanci, do videnia zajtra ráno o 9.00 hodine.
Pčolinský, Peter, podpredseda NR SR (2023-02-03):
Pán poslanec Viskupič
Hrnčiar, Andrej, poslanec NR SR (2013-06-20):
Pán minister, ďakujem vám za odpoveď. Ja som ani nepochyboval, že by tá stavba, tá rekonštrukcia, ktorá sa teraz realizuje, nebola v súlade so zmluvou a so súčasnými platnými pravidlami. Ale chcem sa vás opýtať, že – a teraz nejde len o tento inkriminovaný úsek, ktorý je najexponovanejší na Slovensku a je tam zrejme najviac problémov – ja sa chcem opýtať, že či v budúcnosti sa budú plánovať, lebo naozaj tí, čo cestujú vo svete, tak môžu vidieť, že vo vyspelých západných krajinách, či už v Nemecku, v Rakúsku alebo aj v Spojených štátoch amerických, sa realizácie rekonštrukcie ciest alebo výstavby ciest v istých úsekoch naozaj robia zásadne vtedy, keď tam nie je exponovaná doprava, čiže v poobedných alebo nočných hodinách, že či v budúcnosti sa nebude uvažovať práve o takýchto realizáciách, nakoľko finančné prostriedky sú jedna vec, ale uvedomme si, že táto rekonštrukcia sa teraz robí počas začínajúcej turistickej sezóny, kde to komplikuje dopravu nielen bežným ľuďom, ktorí chodia do práce, alebo na trase Bratislava – Košice, severnou trasou, ale aj turistom, ktorí chcú ísť navštíviť náš región. Ďakujem.
V. Veteška, podpredseda NR SR: (2005-05-25):
Pán poslanec Cabaj.
Blanár, Juraj, podpredseda NR SR (2023-05-09):
Dve faktické poznámky na vaše vystúpenie, pán poslanec. Pani poslankyňa Zemanová ako prvá.
Droba, Juraj, poslanec NR SR (2013-03-21):
Dobre. Úplne od začiatku začnem. Áno, pán kolega Šebej, ďakujem. Ja som, samozrejme, Hizballáh, neviem, prečo mi ako prvý na jazyk prišiel Hamas. Čo sa týka kolegu Blahu. Sociálno-ekonomické práva, tam sa asi naozaj my dvaja nikdy nedohodneme, že čo vlastne sú sociálno-ekonomické práva. Z nášho pohľadu je to predovšetkým povinnosť štátu vytvoriť také prostredie, kde každý môže hľadať svoje šťastie, a také prostredie, ktoré sa dokáže postarať o tých, ktorí jednoducho toto šťastie hľadať nemôžu, lebo sú nejakým spôsobom znevýhodnení. Ja som, samozrejme, bolo by veľmi jednoduché pre mňa komentovať Nicka Clegga a hlásiť sa k nemu. Vo veľa veciach sa k nemu hlásim. Britskí liberáli sú nám ešte v tej európskej liberálnej rodine, samozrejme, jedni z tých najbližších, ale ja som zámerne vyzdvihol kolegu, teda britského premiéra Camerona, myslím si, že v mnohých veciach mal pravdu a bol v podstate takým prorokom toho, čo sa môže v Európe stať, ak sa nezačneme týmito otázkami zaoberať. Možno vám pomastím brucho, keď poviem, že napríklad náš liberálny kolega Guy Verhofstadt je pre mňa, naozaj nechcem byť pejoratívny na pôde Národnej rady, ale je to socialista, s ktorým sa nemôžem stotožniť, a mrzí ma, že je súčasťou našej frakcie v Európskom parlamente, lebo, myslím si, že ten má od liberála strašne ďaleko. Pán kolega Blanár. K obrannému rozpočtu. Áno, mali by sme všetci robiť viac. To bola taká výzva, nebola to výčitka, bola to taká výzva, že poďme sa nad tým zamýšľať, poďme ho skúsiť zvýšiť. No a na záver, viete, keď na jednej strane deklarujete, že tie posty patria opozícii, a na druhej sa hráte alibisticky so šiestimi, ôsmimi, desiatimi hlasmi, máte vplyv vo vašej strane, buďte chlap a dôjdite za nami, povedzte, nech sa páči, SMER vám dáva 83 hlasov. Prečo by nemohol byť predseda NKÚ zvolený... (Prerušenie vystúpenia časomerom.)
Brocka, Július, poslanec NR SR (2013-01-29):
Ďakujem pekne aj kolegovi Přidalovi za to, že doplnil moje, by som povedal, také ľudovou rečou zrozumiteľné vystúpenie odborným dovysvetlením. Pán kolega Bagačka, ja, teda vy ste poslanec Národnej rady a vystupovali ste tak politicky ako ja. Ako o tom, že dopredu pripravené vystúpenia? Môžem vám dať svoje poznámky, ktoré som si písal, ako sme začali rokovať a dokonca som ich ani nepoužíval, lebo ani to nebolo potrebné. Ale, pán kolega, ja by som rád s vami diskutoval. Naozaj, vystúpte v rozprave a odpovedzte na moje otázky, ktoré som položil ministrovi, a ani potom nemusí minister vystupovať. Ale odpovedali ste vy na niektorú z otázok, ktoré sme tu položili? Ak je pravda, že Hatina a Kmotrík za minulý rok dostanú 12 mil. eur doplatok a že sa na to poskladajú ľudia v tých bytoch, činžiakových, v Leviciach a v iných mestách, kde odoberajú tú energiu a budú ďalších pätnásť rokov odoberať, teda dostávať takéto doplatky, pätnásť rokov, ak schválime zákon v tomto znení, prosím vás, veď to je vážna vec. Keď s tým prišiel do parlamentu minister Malatinský, bola to jeho zodpovednosť. Keď ste to vy schválili hlasovaním a posunuli do druhého čítania, už je to aj na vás. Ale teraz už je to na Ficovi, naozaj, toto je lúpež desaťročia. Tí odborníci vám to vysvetlia, ak teda tomu vy nerozumiete a budete počúvať, v čom to spočíva. Ale naozaj je to o tom, že niekto bude dojiť štát, ale v konečnom dôsledku tých ľudí, čo platia energie. Tí chudobní, ktorým ste sľubovali istoty, pán kolega. Naozaj, ak sa vám to nezdá byť odborné, čo hovorím, ale ja som tu na to, aby som to hovoril tak, ako mi to zo srdca ide. (Prerušenie vystúpenia časomerom.)
M. Číž, podpredseda NR SR: (2009-12-09):
Takže teraz dávam slovo poverenému členovi tohto výboru pánovi Jasaňovi a poprosím ho, aby prečítal návrh. A zároveň ho prosím, aby plnil aj úlohu spravodajcu. Máte slovo, pán poslanec.
Hrušovský, Pavol, podpredseda NR SR (2011-07-08):
S faktickými poznámkami na vystúpenie pána kolegu Ondruša sa hlásia traja páni poslanci a do rozpravy sa hlási aj pán predkladateľ, pán podpredseda vlády, ale navrhujem dohodu. Najskôr umožníme poslancom, aby reagovali na vystúpenie pána poslanca Ondruša, a potom vystúpite vy, pán minister. Pán poslanec Kaník, posledný je pán poslanec Marcinčin. Nech sa páči, pán poslanec Kaník.
S. Kahanec, poslanec: (2008-04-01):
A podstatné, čo zaznelo, bolo aj to, či táto predložená novela rieši problémy. Ja takisto nechcem spochybňovať niektoré dobré úmysly alebo snahy pána podpredsedu, ale chcem sa pripojiť k tomu, čo tu bolo povedané predovšetkým ohľadom toho, čo sa deklaruje, a ohľadom toho, čo sa v skutočnosti robí. Keď spomínala kauzy, ktoré sa týkajú verejného obstarávania. No ja k tomu pridám teraz jednu úplne čerstvú, ktorá beží v podobnom režime. A dá sa povedať, že jedna za druhou kopírujú ten istý model. Je to napr. ešte len rozbiehajúca sa kauza analýzy Slovenských elektrární, ktorú by mala robiť firma člena predstavenstva TAX – AUDIT. A pritom vyjadrenia napr. Fondu národného majetku sú také, že to nepovažuje za konflikt záujmov. A zasa sa tam odvoláva na časovú tieseň a pod., napriek tomu, že vystupujú mnohé inštitúcie, pričom to spochybňujú, dokonca aj inštitúcie, ktoré priamo vykonávajú dohľad nad verejným obstarávaním, lebo sa k nemu vyjadrili tiež. A považujú to za chybu. To je ten hlavný rozpor, ktorý tu vzniká, že v praktickej činnosti vláda a predstavitelia robia úplne iné, než deklarujú slovne. A to je ten zásadný problém, ktorý je, a v tejto novele takisto by sa mali riešiť práve tie problémy, ktoré tam boli spomínané, to znamená problémy so zneužívaním verejného obstarávania. Ďakujem.
Glváč, Martin, podpredseda NR SR (2018-05-17):
Vážené pani poslankyne, vážení páni poslanci, otváram šiesty rokovací deň 31. schôdze Národnej rady Slovenskej republiky. Na dnešnom rokovacom dni o ospravedlnenie požiadali pani poslankyňa Cigániková, poslanec Krajčí, Suchánek a Žarnay. Podľa schváleného programu pristúpime k prvému čítaniu o vládnom návrhu zákona, ktorým sa mení a dopĺňa zákon Národnej rady Slovenskej republiky č. 162/1995 Z. z. o katastri nehnuteľností a o zápise vlastníckych a iných práv k nehnuteľnostiam v znení neskorších predpisov a ktorým sa menia a dopĺňajú niektoré zákony. Vládny návrh zákona má parlamentnú tlač 905, návrh na jeho pridelenie na prerokovanie výborom je v rozhodnutí č. 948. Prosím podpredsedníčku vlády a ministerku pôdohospodárstva a rozvoja vidieka Slovenskej republiky, Gabrielu Matečnú, aby vládny návrh zákona uviedla. Nech sa páči, pani ministerka. [Rokovanie o vládnom návrhu zákona, ktorým sa mení a dopĺňa zákon Národnej rady Slovenskej republiky č. 162/1995 Z. z. o katastri nehnuteľností a o zápise vlastníckych a iných práv k nehnuteľnostiam (katastrálny zákon) v znení neskorších predpisov a ktorým sa menia a dopĺňajú niektoré zákony , tlač 905.]
Šimečka, Michal, podpredseda NR SR (2024-01-08):
Ďakujem pekne. Pán poslanec Vančo.
Pčolinský, Peter, podpredseda NR SR (2023-05-05):
S reakciou pán podpredseda Blanár.
J. Jasovský, poslanec: (2002-12-12):
Môžete dať, prosím, hlasovať.
Laššáková, Jana, podpredsedníčka NR SR (2012-12-11):
Budete reagovať? (Reakcia poslanca.) Nie. Nech sa páči, pán poslanec Dzurinda, máte slovo.
Mičovský, Ján, minister pôdohospodárstva a rozvoja vidieka SR (2020-12-03):
Dobrý deň všetkým, ďakujem za slovo, vážený pán podpredseda, ďakujem za otázku, vážený pán poslanec. Odpoveď je nasledovná. V prvom rade je potrebné uviesť, že vlka dravého na Slovensku možno loviť. Táto možnosť vyplýva zo Smernice Rady 9243EHS o ochrany biotopov, voľne žijúcich živočíchov a voľne rastúcich rastlín. Slovenskej republike bola udelená výnimka z celoročnej ochrany vlka dravého, na základe čoho ho za prísne stanovených podmienok možno loviť, a to v čase od 1. novembra do 15. januára na základe ročnej kvóty vlka dravého. Ročnú kvótu vlka dravého podľa všeobecne záväzných právnych predpisov najmä zákona č. 274/2009 Z. z. o poľovníctve a o zmene a doplnení niektorých zákonov v znení neskorších predpisov určuje Ministerstvo pôdohospodárstva a rozvoja vidieka Slovenskej republiky. Ministerstvo určuje ročnú kvótu vlka dravého veľmi starostlivo podľa zásad stanovených v programe starostlivosti o vlka dravého, ktorý bol spracovaný v rámci projektu Štátnej ochrany prírody Slovenskej republiky Výskum a monitoring populácie veľkých šeliem a mačky divej na Slovensku. Na jeho príprave a realizácii sa podieľali nasledovné subjekty: Štátna ochrana prírody Slovenskej republiky, Ministerstvo životného prostredia Slovenskej republiky, Ministerstvo pôdohospodárstva a rozvoja vidieka Slovenskej republiky, Technická univerzita vo Zvolene, Slovenská poľovnícka komora, Univerzita veterinárneho lekárstva a farmácie v Košiciach, Národné lesnícke centrum vo Zvolene, Slovenská poľnohospodárska a potravinárska komora, Združenie miest a obcí Slovenska, Spoločnosť pre výskum, vzdelávanie a spolužitie s prírodou a Lesoochranárske zoskúpenie VLK. Ministerstvo kvótu lovu vlka dravého určuje po prerokovaní v pracovnej skupine zriadenej s týmto cieľom. Sú v nej zástupcovia ministerstva životného prostredia, Štátnej ochrany prírody, Národného lesníckeho centra, Štátnej veterinárnej a potravinovej správy a vlastne všetkých týchto vymenovaných a ešte navyše aj vojenských lesov a majetkov. Podľa zákona o poľovníctve návrh kvóty vlka dravého predkladajú ministerstvu okresné úrady v sídle kraja na základe návrhu poradných zborov v jednotlivých poľovných oblastiach. Na základe prezentovaných výsledkov monitoringu reprodukčných párov vlka dravého na Slovensku zrealizovaného Národným lesníckym centrom a výsledkom monitoringu realizovaného spoločnosťou Slovak Wildlife Society v oblasti Liptova, ako aj údajov o chove hospodárskych zvierat a o škodách na hospodárskych zvieratách spôsobených vlkom dravým bola po vypočutí a zvážení všetkých argumentov členom pracovnej skupiny určená kvóta lovu vlka dravého v poľovníckej sezóne ´20 – ´21 v počet 50 jedincov. Určenie kvóty lovu vlka dravého nie je záväzným plánom lovu a jej cieľom nie je uloviť stanovený počet vlka dravého. Účelom kvóty je stanoviť maximálne počet jedincov, ktoré je možné uloviť bez toho, aby došlo k ohrozeniu populácie vlka dravého na Slovensku. Ďakujem, skončil som.
Mizík, Stanislav, poslanec NR SR (2021-02-03):
Ďakujem za slovo, pán predsedajúci. Vážený pán poslanec Žiak, keďže ste si ma zobrali do úst, tak vám dám jednu radu. Venujte sa tomu, čo veľmi dobre viete (ruch v sále a zaznievanie gongu), kšeftovaniu s pozemkami, tu mám zložku o vás, to sa pozrite. (Rečník zobral do ruky listy papiera, ukazujúc ich plénu.)	Už minule som vám povedal, že keď sa k niečomu vyjadrujete, mali by ste sa tomu rozumieť. A politike evidentne sa nerozumiete. Kšefty s pozemkami, to ide. Patrí to ku vám. Ďakujem za slovo.
F. Mikloško, poslanec: (2002-07-03):
J. Migaš, predseda NR SR: Pán poslanec, (so smiechom) vy dobre viete, že to nie je procedurálny návrh a že to je v rozpore s rokovacím poriadkom. Pán poslanec Cabaj, nech sa páči. Procedurálny návrh? Pán poslanec Cabaj.
D. Lipšic, poslanec: (2009-10-15):
Ja som už v úvodnom vystúpení, na ktoré pani ministerka nereagovala, lebo zrejme nemala pripravené žiadne písomné vyjadrenie, hovoril o najvyššie postavenom trestnom sudcovi na ministerstve spravodlivosti štátnom tajomníkovi Hudákovi. Hovoril som o dvoch prípadoch, kedy nebol napísaný rozsudok tri roky v trestnej veci, a o druhom prípade, kedy jeho subjektívnym zavinením konštatovaným Najvyšším súdom tejto krajiny bol prepustený obžalovaný z vraždy. Hovoril som o ďalších prípadoch, kedy ministerstvo napriek zákonným oprávneniam nekonalo. Nekonalo napriek tomu, že súdy nezákonne prepustili nebezpečných obvinených z väzby, z kolúznej väzby. K tomu sa pani ministerka nevyjadrila. Áno, obvinený Hrbáček figuroval v rôznych obžalobách, aj v obžalobe pri únose syna prezidenta, pri obžalobe ktorej stíhanie bolo zastavené kvôli vydaným amnestiám. Čo ste urobili, pani ministerka, na ministerstve spravodlivosti s podnetom na dovolanie podpísaným námestníkom generálneho prokurátora? Hodili ste ho zrejme do koša. Pýtal som sa na vaše telefonické intervencie vášho ministerstva v kauze sudkyne Sninskej, ale aj v kauze obžalovaného Mikuláša Černáka. Pýtal som sa vás, na koho strane stojí dnes ministerstvo spravodlivosti, či stojí na strane zákona, práva a poriadku, alebo stojí na strane niektorých obžalovaných. Áno, aj v minulosti boli prípady nezákonných rozhodnutí nižších súdov v trestných veciach, boli prípady s prepúšťaním v závažných prípadoch nebezpečných páchateľov, ale vždy som sa ako minister spravodlivosti snažil konať a podával som mimoriadne opravné prostriedky. Či to bola kauza Černák, či to bola kauza Majský, či to bola kauza Pachinger, či to bola kauza Reichel – a boli to úspešné mimoriadne opravné prostriedky. Napriek tomu, že na dnešnej schôdzi nevyriešime stav justície, bola potrebná. Bola potrebná, aby aj pod kontrolou verejnosti sme diskutovali o tom, kto má dnes v dnešnej justícii aj v dnešnej Súdnej rade navrch. Nie sú to obyčajní slušní ľudia a ubezpečujem vás, že bude veľkým úsilím a bude vyžadovať veľkú odvahu, aby sme v budúcnosti napravili stav, ktorý spôsobujete v justícii každým týždňom a každým mesiacom, a aby konečne mali ľudia pocit v tejto krajine, že sudcovia sa ich práv budú zastávať. Ako sa ich zastáva sudca Gavalec, ktorého ste sa snažili škandalizovať? Jednoduchých práv jednoduchých ľudí, ani mafiánov, ani skorumpovaných politikov, a v tom sa budeme snažiť robiť maximum. Ďakujem. (Potlesk.)
Senko, Ján, poslanec NR SR (2017-10-10):
Pán poslanec, ja sa dotknem len vašich záverečných slov, ktoré sa dotýkali 28. októbra a to, že váš návrh zákona neprešiel. Chcel by som vám pripomenúť, že v rokoch 2010 až 2012 ste tiež ako súčasť vládnej koalície predkladali, aby bol štátny sviatok 28. október. Boli ste súčasťou vlády a neprešiel vám vo vašej vládnej koalícii. Pretože ste sa nevedeli ani v jej vnútri dohodnúť medzi vami a pánom Kaníkom, že koho návrh zákona má prejsť. Tak tu neobviňujte teraz súčasnú vládnu koalíciu, že 28. október neschválila. To iba toľko k tomu. A ešte čo sa týka tých účastí na mítingoch v rámci predvolebnej kampane. Ja pevne dúfam, že nebudeme počuť o tom, že v priebehu zasadnutia parlamentu aj opoziční kandidáti na županov, ktorí sú tu, nebudú využívať potom ten priestor, ktorý sa im dal, pretože sú tu aj takí a sú aj medzi vami vo vašich radoch a tiež momentálne tu v parlamente nesedia. (Reakcia navrhovateľa: „Ale stoja.“ )
Paška, Pavol, predseda NR SR (2012-10-16):
Hlasujeme. (Hlasovanie.) 139 prítomných, 93 za, 46 sa zdržalo. Sme v treťom čítaní . Otváram rozpravu. Nie je záujem o rozpravu. Vyhlasujem ju skončenú a budeme hlasovať.
Bugár, Béla, podpredseda NR SR (2010-11-04):
Pani poslankyňa Vášáryová.
Glváč, Martin, podpredseda NR SR (2018-12-04):
S reakciou nikto. Ďalší v rozprave pán poslanec Marosz. Kým príde, pán poslanec Budaj, je zaujímavé, že keď ste to potom stlačili, sa tam tá faktická objavila. Nech sa páči, pán poslanec Marosz.
Pellegrini, Peter, predseda NR SR (2015-05-13):
Prezentujme sa a hlasujme o bode zo spoločnej správy s odporúčaním gestorského výboru schváliť ho. (Hlasovanie.) Prítomných 131 poslancov, za hlasovalo 128, zdržali sa 3. Návrh sme schválili.
Krupa, Peter, poslanec NR SR (2021-06-17):
Ďakujem za slovo. Ja by som chcel dodať, že len dobrý človek so zbraňou zastaví zlého človeka so zbraňou, ale to tých analfabetov z OĽANO vôbec nezaujíma, ktorí si myslia, že pacifizmus nás zachráni. Je nám jasné, že prišiel rozkaz z Európskej únie, ktorý treba splniť. Ale ešte by som sa vrátil, v minulom volebnom období aj dokonca strana SME RODINA hlasovala za náš zákon o zbraniach a strelive, ktorý, naopak, liberalizoval tento zákon a dovolil vyššiemu počtu obyvateľov sa ozbrojiť po prí... v prípade napadnutia ich domu alebo majetku. Tak som zvedavý aj ja, ako budú títo páni poslanci hlasovať, aby sme vedeli, koho pesničku spievajú. Ďakujem.
Lukáč, Jozef, poslanec NR SR (2022-05-04):
Ďakujem za slovo, pán predsedajúci. Vážené kolegyne, kolegovia, novela, ktorú predkladám, je v podstate veľmi jednoduchá. V prvom čítaní sme schválili návrh, ktorý hovorí o tom, že polovicu 13. dôchodku by sme vyplatili v júli a druhú polovicu v decembri. Počas rokovaní výborov došlo k zmene. Pozmeňovací návrh pána kolegu Ledeckého a môj navrhuje, respektíve vo výbore bol schválený, aby sme 13. dôchodok vyplatili v júli celý, aby dôchodcovia mohli si v týchto ťažkých časoch, aby mali vytvorenú rezervu, keďže naša ekonomika, respektíve že žijeme ťažšie časy a v čase zdražovania je potrebné, aby dôchodcovia mali rezervu. Zatiaľ toľko, ďakujem.
P. Paška, predseda NR SR: (2007-10-29):
(Hlasovanie.) 134 prítomných, 60 za, 48 proti, 26 sa zdržalo. Ani tento návrh sme neprijali. Ďalej.
Laššáková, Jana, podpredsedníčka NR SR (2014-06-03):
O slovo v súlade s rokovacím poriadkom sa prihlásil pán spravodajca, pán poslanec Poliačik. Nech sa páči.
Glváč, Martin, podpredseda NR SR (2019-03-29):
Pán poslanec Mazurek.
Dostál, Ondrej, poslanec NR SR (2019-10-24):
Pani poslankyňa Petrík, možno stihnem všetky tri poznámky, ktoré chcem k tomu povedať. Jednak chcem pripomenúť, že pred rokom a pol v apríli 2018 sme spolu boli medzi predkladateľmi návrhu, s ktorým prišla pani poslankyňa Zimenová a ktorý sa týkal tiež prijímania detí do materských škôl, a kde sme navrhovali, aby ten proces prijímania podliehal zákonu o správnom poriadku, teda aby bol v nejakých pravidlách. Lebo paradoxne dnes môžu riaditeľky škôl postupovať svojvoľnejšie ako riaditeľky, teda materských škôl, svojvoľnejšie ako riaditeľky súkromných alebo cirkevných škôl, ktoré musia nejako odôvodniť to rozhodnutie. Tu nemusia. Čiže v tomto ohľade súhlasím, že treba do toho vniesť nejaký poriadok. A aj tie rozhodnutia by nejaké mali byť. Na, na vyšších stupňoch škôl je to samozrejmosťou. Druhá poznámka sa týka otázky, že či je vhodné dávať to do zákona. Možno by bolo jednoduchšie, keby, keby, povedzme, zákon stanovil obciam povinnosť, aby takéto všeobecne záväzné nariadenia si schválili a teda bolo by na zodpovednosti zastupiteľstiev obecných, mestských, miestnych a aby tie kritériá určili, určili a zdôvodnili, lebo je to predovšetkým ich zodpovednosť. Oni majú zodpovednosť za prevádzku tých škôl. Takže zdá sa mi, že možno by bolo dobre, aby mohli zohľadniť aj nejaké vlastné špecifiká a premietnuť nejaké vlastné priority a preferencie do toho. Tretia, posledná poznámka sa týka systému financovania, pretože aj keď, aj keď tie financie zohľadňuje aj počet detí, ktoré chodia do materských škôl, nepokrýva to všetky náklady a samozrejme, že potom samosprávy majú tendenciu preferovať deti z vlastnej obce alebo mestskej časti, ale je to asi, asi prirodzené. A keď chceme s tým niečo robiť, tak musíme sa pozrieť aj na tento finančný aspekt.
Figeľ, Ján, podpredseda NR SR (2012-10-24):
Reakcia na faktické poznámky, pani podpredsedníčka Jurinová.
Zmajkovičová, Renáta, podpredsedníčka NR SR (2012-11-07):
Dávam teraz slovo spravodajcovi, ktorého určil navrhnutý gestorský výbor pre pôdohospodárstvo a životné prostredie poslancovi Tiborovi Lebockému. Nech sa páči, pán poslanec, máte slovo.
P. Hrušovský, predseda NR SR: (2004-05-27):
(Hlasovanie.) 127 prítomných, 125 za, 2 sa zdržali. Návrh sme schválili. Prosím vás, aby ste uviedli hlasovanie o návrhu zákona ako o celku. M. Demeterová, poslankyňa: Pán predseda, mám splnomocnenie gestorského výboru dať hlasovať o návrhu zákona ako o celku.